CELEX: 32011D0212
Language: hu
Date: 2011-04-04 00:00:00
Title: 2011/212/EU: A Bizottság határozata ( 2011. április 4. ) a növényeket és növényi termékeket károsító szervezetek elleni védekezés céljából Németországban, Spanyolországban, Olaszországban, Máltán, Hollandiában, Portugáliában és Szlovéniában felmerült kiadások fedezésére szolgáló, a 2009. évre vonatkozó közösségi pénzügyi hozzájárulásról szóló 2009/996/EU határozat módosításáról (az értesítés a C(2011) 2126. számú dokumentummal történt)

5.4.2011   
            
            
               HU
            
            
               Az Európai Unió Hivatalos Lapja
            
            
               L 89/24
            
         A BIZOTTSÁG HATÁROZATA
   (2011. április 4.)
   a növényeket és növényi termékeket károsító szervezetek elleni védekezés céljából Németországban, Spanyolországban, Olaszországban, Máltán, Hollandiában, Portugáliában és Szlovéniában felmerült kiadások fedezésére szolgáló, a 2009. évre vonatkozó közösségi pénzügyi hozzájárulásról szóló 2009/996/EU határozat módosításáról
   (az értesítés a C(2011) 2126. számú dokumentummal történt)
   (Csak a holland, máltai, német, olasz, portugál, spanyol és szlovén nyelvű szöveg hiteles)
   (2011/212/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 23. cikke (5) bekezdésére,
   mivel:
   
               (1)
            
            
               A 2000/29/EK irányelv szerint a tagállamok uniós pénzügyi hozzájárulásban részesíthetők a harmadik országokból vagy az Unió más területeiről behurcolt károsító szervezetek elleni védekezés keretében a károsító szervezetek megsemmisítése vagy – ha ez nem lehetséges – elterjedésének megakadályozása érdekében általuk tett vagy tervezett szükséges intézkedésekhez közvetlenül kapcsolódó kiadások fedezésére.
            
         
               (2)
            
            
               A 2000/29/EK irányelv 23. cikke (5) bekezdésének második albekezdése szerint – bizonyos feltételek fennállása esetén – az Unió pénzügyi hozzájárulása növény-egészségügyi ellenőrzés esetén az irányelv 23. cikke (2) bekezdésben említett szükséges intézkedésekkel közvetlenül összefüggő kiadások legfeljebb 50 %-át, a 23. cikk (3) bekezdésének második albekezdésében említett jövedelemkiesés ellentételezését szolgáló kompenzációs támogatás esetében pedig annak legfeljebb 25 %-át fedezi.
            
         
               (3)
            
            
               A növényeket és növényi termékeket károsító szervezetek elleni védekezés céljából Németországban, Spanyolországban, Olaszországban, Máltán, Hollandiában, Portugáliában és Szlovéniában felmerült kiadások fedezésére szolgáló, a 2009. évre vonatkozó közösségi pénzügyi hozzájárulásról szóló, 2009. december 17-i 2009/996/EU bizottsági határozat (2) rendelkezéseinek megfelelően a 2009-es évre az Unió 14 049 023 EUR összegű pénzügyi hozzájárulást nyújtott a növényeket és növényi termékeket károsító szervezetek elleni védekezésre Németországban, Spanyolországban, Olaszországban, Máltán, Hollandiában, Portugáliában és Szlovéniában felmerült kiadások fedezésére.
            
         
               (4)
            
            
               A 2009/996/EU határozat III. mellékletében rögzítettek szerint Spanyolország és Olaszország a tönkrement fák pótlására kapott pénzügyi hozzájárulást az Uniótól. Spanyolország a Bursaphelenchus xylophilus károsító szervezet által megtámadott tűlevelű fák pótlására 289 144 EUR hozzájárulást kapott 2009-ben. Olaszország a Lombardiában található Gussago térségében megjelent Anoplophora chinensis, illetve a Corbetta térségében megjelent Anoplophora glabripennis károsító szervezet által megtámadott különböző fafajták pótlására 14 525 EUR hozzájárulást kapott 2008-ban.
            
         
               (5)
            
            
               Spanyolország és Olaszország e célra fordított kiadásai közvetlen összefüggésben álltak az érintett károsító szervezeteket hordozó fafajták jövőbeni felhasználására vonatkozó tilalommal, amelynek megállapítására a 2000/29/EK irányelv 23. cikke (2) bekezdésének c) pontja szerint került sor. E kiadások nem érintik a 2000/29/EK irányelv 23. cikke (3) bekezdése első albekezdésének második francia bekezdésében, valamint a második albekezdésében említett jövedelemkiesés ellentételezését.
            
         
               (6)
            
            
               Erre tekintettel a 2000/29/EK irányelv 23. cikke (5) bekezdésének második albekezdése szerint az uniós pénzügyi hozzájárulásnak fedeznie kell az érintett kiadások legfeljebb 50 %-át, és nem korlátozódhat 25 %-os hozzájárulásra, ahogyan azt a 2009/996/EU határozatban tévesen megállapításra került. Az előbbiekben ismertetettek alapján a Spanyolország és Olaszország által benyújtott érintett programokhoz adható uniós pénzügyi hozzájárulás legmagasabb összege Spanyolország esetében 289 145 EUR, Olaszország esetében 14 525 EUR összeggel emelkedik, a 2009-es uniós hozzájárulás teljes összege pedig ezáltal 14 352 693 EUR összegre nő.
            
         
               (7)
            
            
               A 2009/996/EU határozatot ezért ennek megfelelően módosítani kell.
            
         
               (8)
            
            
               Az e határozatban foglalt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2009/996/EU határozat a következőképpen módosul:
   
               1.
            
            
               A 2. cikk (1) bekezdése helyébe a következő szöveg lép:
               „1.   Az 1. cikkben említett pénzügyi hozzájárulás teljes összege 14 352 693 EUR.”
            
         
               2.
            
            
               A melléklet I. szakaszában a harmadik, negyedik és ötödik sor helyébe az alábbi sorok kerülnek:
               
                           „Spanyolország
                        
                        
                           
                              Bursaphelenchus xylophilus
                           
                        
                        
                           Tűlevelű fák
                        
                        
                           2008 és 2009
                        
                        
                           1 és 2
                        
                        
                           3 386 573
                        
                        
                           1 693 286
                        
                     
                           Olaszország, Lombardia
                           (Gussago település és térsége)
                        
                        
                           
                              Anoplophora chinensis
                           
                        
                        
                           Különböző fafajták
                        
                        
                           2008 és 2009 egy része (április 30-ig)
                        
                        
                           1 és 2
                        
                        
                           302 683
                        
                        
                           151 341
                        
                     
                           Olaszország, Lombardia
                           (Corbetta település és térsége)
                        
                        
                           
                              Anoplophora glabripennis
                           
                        
                        
                           Különböző fafajták
                        
                        
                           2007 és 2008
                        
                        
                           1 és 2
                        
                        
                           302 683
                        
                        
                           103 221”
                        
                     
         
               3.
            
            
               A melléklet III. szakaszát el kell hagyni.
            
         
               4.
            
            
               A melléklet végén található „Teljes közösségi hozzájárulás (EUR): 14 049 023” helyébe a „Teljes uniós hozzájárulás (EUR): 14 352 693” szöveg lép.
            
         2. cikk
   E határozat címzettje a Németországi Szövetségi Köztársaság, a Spanyol Királyság, az Olasz Köztársaság, a Máltai Köztársaság, a Holland Királyság, a Portugál Köztársaság és a Szlovén Köztársaság.
   
      Kelt Brüsszelben, 2011. április 4-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 169., 2000.7.10., 1. o.
   
      (2)  HL L 339., 2009.12.22., 49. o.